Publication: Magyar Közlöny
Issue: MK-2000-62 (Year: 2000, Number: 62)
Era: 1990-2004
Section: Egy korábbi 1117/1998. (IX. 18.) Korm. határozattal az
Paragraph Index: 103

2000. május 23-án érkezett beadványában előadta: a közalapítvány megszüntetésének az indoka az, hogy a Közalapítvány által ellátott közfeladat más módon, a Gödöllői Királyi Kastély Kht. szervezet keretei között hatékonyabban megvalósítható. A közalapítványi célok megvalósítására — a kastély felújítására, hasznosítására — a közalapítványnak eddig sem volt érdemi befolyása, azt a Kht. végezte. Előadta továbbá, hogy a Kht. keretei között azért is hatékonyabban látható el a közfeladat, mivel a közpénzből finanszírozott műemléki helyreállítás során a Kht.-ban tulajdonosként részt vevő NKÖM, mint a műemlék védelméért felelős személy kormányzati szerv, közvetlenül érvényesíteni tudja a kulturális örökség védelmi feladatait. A miniszter a közalapítvány vagyonát az 1999. október 7-i mérlegbeszámoló ismeretében 1 184 598 ezer forintban jelölte meg. Kötelezettséget vállalt a miniszter arra, hogy a közalapítvány megszüntetéséről szóló bírósági végzés jogerőre emelkedése után a megszüntetés tényét tartalmazó közleményt a ben, valamint a Kulturális Közlönyben közzéteszi. A közalapítvány bejegyzett képviselője az 1998. május 27-én érkezett beadványában kérte a közalapítványnak a kiemelkedően közhasznúvá való nyilvántartásba vételét is. A miniszter ezt a kérelmet a 2000. május 23-án érkezett beadványában visszavonta, és az eljárást ebben a vonatkozásban is kérte megszüntetni. A bíróság az 1993. november 18-án kelt, 3. sorszámú végzésével 4364. sorszám alatt vette nyilvántartásba a Grassalkovich Kastély Alapítványt. Ennek az alapítványnak az alapítója a Kormány volt. Adminisztrációs tévedés miatt azonban az alapítványt a bíróság a közalapítvánnyá való átalakításkor a nyilvántartásból nem törölte. A fentiekre tekintettel a bíróság a Ptk. 74/G. § (9) bekezdése, valamint a Pp. 157. § e) pontja alapján a rendelkező részben foglaltak szerint határozott. Budapest, 2000. május 25. Soósné dr. Lajos Ilona s. k., tanácselnök A Zöld Alternatíva

Source: https://magyarkozlony.hu/hivatalos-lapok/c76ee9d14c90a1ba58d9616a5c5c0838529314b3/dokumentumok/dd2cd93c8ee7e6e94aa87e2fc6117294eedc5cd5/letoltes